TÄLLÄ HETKELLÄ 5. SIJALLA
Tämä on todella erityinen paikka.
TÄLLÄ HETKELLÄ 6. SIJALLA
Surffaajat unelmoivat G-Landista.
On jännittävää mennä itselleni tuntemattomaan paikkaan.
Uusi kokemus ja uusi aalto.
Olemme perillä.
Mahtavaa.
Paikka on ihmeellinen.
Selvisimme karsinnoista, ja kiertueen surffaajien määrä on laskenut.
Paineet kasvavat, kun kilpailemme paikasta viiden kärjessä.
Outoa. En oikeastaan muista tätä.
Pipelinen jättivoiton jälkeen...
TÄLLÄ HETKELLÄ 13. SIJALLA
...Kelly Slater on oiva vastus.
Tuolla näkyy aaltoja.
Ítalolla on ollut oikukas vuosi, ja hän saa kohdata ongelmansa.
Tiedämme, että hänellä riittää tahtoa ja taitoa.
TÄLLÄ HETKELLÄ 3. SIJALLA
Jack näytti pystyvänsä voittoon,
mutta onko Australia valmis haastamaan Brasilian -
hallitsevana surffausmaana?
Juuri nyt...
TÄLLÄ HETKELLÄ 1. SIJALLA
...Filipe Toledo on suosikki mestaruusehdokkaiden joukossa.
Hän jahtaa yhä maailmanmestaruutta.
Olen ollut kiertueella kymmenen vuotta, mutta en ole voittanut.
Olen elämäni parhaassa vaiheessa,
ja tärkeintä on päästä kärkiviisikkoon -
ja voittaa mestaruus.
Tämä on tilaisuus todistaa, että hän on maailman paras surffaaja -
ja että mikään ei estä häntä voittamasta mestaruutta.
Tervetuloa takaisin.
Kiitos.
Kappas. Komeaa.
KOLMINKERTAINEN MAAILMANMESTARI
Melkoinen villi kortti.
MAAILMANMESTARI GABRIEL MEDINA -
PALAA QUIKSILVER PRO G-LANDISSA
RIEPOTUS ALKAKOON
Gabby rynnistää esiin valmiina toimintaan -
ja häiritsee muiden mestaruustoiveita.
EI SELVINNYT KARSINNOISTA 0 PISTETTÄ JA HEVONPASKAA
MIKSI GABBY PÄÄSI JATKOON?
SÄÄNNÖT?
MUISSA LAJEISSA TULISI OIKEUSJUTTU
Hallitseva maailmanmestari saa aina palata mestaruuskilpailuun.
Jos on muovaamassa lajia, palata saa koska tahansa.
Uusi tavoitteeni on päästä kärkiviisikkoon -
ja voittaa neljäs maailmanmestaruus.
Hän ei tule ottamaan osaa vaan voittamaan.
Kaikki surffaajat haluavat päästä G-Landiin.
Siellä syntyi ajatus unelmakiertueesta.
G-Land oli kiertue-etappina viimeksi 1990-luvulla.
Vain Kelly Slaterilla on kokemusta siitä.
Paikka on täydellinen.
En edes tunne surffaavani kilpailussa.
KELLY VOITTAA
Voisin jäädä eläkkeelle onnellisena.
G-Landissa on täydellinen vasemman puolen tynnyri.
Jos voi mennä oikealle...
KIERTUE- JA KILPAILUOHJAAJA
...aalto on oikeanpuolinen. G-Landissa mennään vasemmalle.
Vuorovedet, tuuli ja merenpohja -
vaikuttavat aallon murtumiskohtaan.
Täällä Plengkungin rannalla G-Landissa -
olemme kaikki kokoontuneet -
avajaisseremoniaan!
World Surfing Leaguen vuoden 2022 mestaruuskiertueelle!
Gabrielilta on fiksu veto palata G-Landiin.
Hän on treenannut koko vuoden, ja kaikki pelkäävät häntä.
Gabrielin paluu saa muut yrittämään entistä kovemmin.
Hänen tarkoituksensa on selvä.
Hän on raivokas kilpailija.
Tämä tietää muutoksia viiden kärjestä kilpaileville.
Kaikki haluavat peitota Gabrielin, sillä hän on suuri jehu.
Tämä on minun hetkeni, ja siitä tulee mahtavaa.
Filipe Toledolla on eniten menetettävää,
sillä Medina teki selvää hänen mestaruusunelmistaan viime vuonna.
Hän on palannut toiselle erälle, ja Filipe janoaa kostoa.
BOBBYN LEIRI
Viime vuosi oli Gabrielin hetki.
Kaunista peliä.
Minun täytyy panna parastani,
koska niin ei saa tapahtua enää.
Olet ensimmäisenä sijoituksissa. Juo kaljasi.
Olen tuntenut hänet 12-vuotiaasta asti.
Koettelimme jatkuvasti rajoja -
ja taistelimme keskenämme parhaasta sijasta.
Tästä vuodesta tulee siisti, sillä jos voitan mestaruuden,
pääsen leveilemään Gabrielille.
Filipe on usein hävinnyt Gabrielille suurilla näyttämöillä.
Voiko hän tehdä muutoksen ja kirjoittaa uuden kappaleen?
Pitää varmistaa, etteivät ne loikkaa päällemme.
TÄLLÄ HETKELLÄ 5. SIJALLA
Kuulitko tarinan?
Tämä paikka hylättiin pandemian aikana.
Apinat valtasivat paikan ja luulevat omistavansa sen nyt.
Siksi ne ovat hyökkääviä.
Olen täällä ensimmäistä kertaa. Muut sanoivat,
että laskuvedellä aalto murtuu kauempana.
Murtuuko se kauempana?
Juuri niin.
Viime vuosi oli mahtava Gabelle.
Gabe saavutti jotain ihmeellistä vain 28 vuoden iässä.
2021 WSL-FINAALI
Ulkoapäin elämäni näyttää täydelliseltä.
Olen kuitenkin vain ihminen.
Minulla oli kaunis vaimo,
mutta liitto ei toiminutkaan.
Gabriel Medinan kriisi.
PODCAST
GABRIEL MEDINA EROAA
Nämä ovat suuria ongelmia.
SPLASH UOL -SIVUSTO
He eivät eronneet ystävinä.
GABRIEL MEDINA KESKITTYY MIELENTERVEYTEENSÄ
Julkinen yksityiselämä -
johtaa ilkeämieliseen juoruiluun.
En voi edes kuvitella, mitä hän on kokenut.
Tarvitsin aikaa selvittääkseni ajatukseni.
Tunnen kuitenkin olevani valmis.
Miltä Gabbyn paluu tuntuu?
Hitto. Hän varmaan pääsee heti kärkiviisikkoon, joten...
- Niinpä. - Hän on loistava.
Hänellä ei ole lainkaan paineita.
Hän oli vapaalla puoli vuotta.
Hänen ei pitäisi päästä kärkeen, mutta saattaa päästä.
Se järkyttäisi kaikkia.
Tervetuloa Quiksilver Pro G-Landiin.
MESTARUUSKIERTUE - 6. KILPAILU 10: - STÄ
Odotus on ollut pitkä. 25 vuotta.
On kiva palata viidakkoon.
Olo on kuin safarilla.
Hyttysiä.
Minut syödään elävältä.
Niinpä.
Minut myös.
Naiset surffaavat ensimmäistä kertaa G-Landissa.
He eivät ole istuneet vedessä ja tunteneet murtuvan aallon energiaa.
Hyökkäävyyttä. Itsevarmuutta. Tatiana Weston-Webb.
Tämä on unelma-aaltoni.
Ensikertani täällä. Olisi pitänyt tulla aikoja sitten.
Steph Gilmoren avausratsastus.
Hänen sulavaa tyyliään on ilo katsella.
Iso tyrskähdys Defaylle, mutta hän jatkaa eteenpäin.
Johanne Defay karsintakierroksella.
Puhutaan Gabriel Medinalle.
Tuntuu hyvältä olla taas täällä kaikkien seurassa, ja...
En halua haaskata tilaisuutta.
Olen valmis.
Miksi se on vinossa?
Koska se jumittaa.
Tuossa tulee Gabriel.
AVAUSERÄ
Kilpailun alussa eli avauserässä -
kisaavat kaikki ja selvittävät, kuka on kenenkin parina ensimmäisessä erässä.
Tämä osakilpailu on todella merkittävä.
Gabriel palaa.
No niin. Gabriel antaa palaa ja kulkee vauhdilla.
Hän toivoo suuria.
3,0 Gabriel Medinalle.
Gabriel Medina on johdossa.
Hän yrittää päästä asemiin.
Näyttää siltä, että hän valitsee aallon.
- Onko Gabe voitolla? - On.
Kun hänen olonsa on rento,
hän pystyy peittoamaan kenet tahansa.
Eikä. Anna mennä.
Äijä on oikea kone.
Isot pisteet.
LOPULLISET PISTEET
Medina on palannut.
Tämä on ollut mahtavaa Gabbylle.
Hän palasi entistä parempana.
Käynti näyttää entistä sutjakammalta.
Tuossa silmä lepää.
Saa nähdä, pääseekö hän finaaliviisikkoon Lower Trestlesissä.
Ensimmäisellä sijalla oleva Filipe Toledo surffaa seuraavaksi.
Miten Filipe Toledo reagoi Gabriel Medinan suoritukseen?
AVAUSERÄ
Toledo ampaisee eteenpäin.
Hän lentää etsien tynnyriä.
Se iski mehut pihalle.
Epätavallinen kaatuminen.
Gabriel Medina katselee.
Keltaisen paidan kanssa voi tapahtua mitä vain.
Filipe menee taas.
Ykkössija tuo itsevarmuutta.
Helppoa se ei ole.
Kaikki haluavat peitota ykkössijan haltijan, joten on pidettävä varansa.
Katsotaan, mihin Rio pystyy.
Nuorukaisessa piisaa voimaa.
Hieno tasku!
22-vuotias toivoo puhdasta lopetusta.
Mainiota surffausta. Kuin unelmaa.
Toledo jatkaa karsintaan.
LOPULLISET PISTEET
Se voi tietää keltaisen paidan menoa.
Missä olet?
Isi on hotellin ravintolassa.
Puin keltaisen paidan viimeksi vuonna 2018.
Tunnen olevani maalitaulu.
Kaikki myös yrittävät voittaa.
Aiemmin se kävi liiaksi voimilleni.
Olet tosi rakas, isi.
Niin sinäkin.
Kun häviän, kaikki on yhtäkkiä erilaista.
Silloin alkaa miettiä, voiko voittaa maailmanmestaruutta.
Isi on kaukana, mutta olemme pian yhdessä.
Ihmiset asettavat paineita...
FILIPEN VAIMO
...odottaen häneltä jotain hänen omien paineidensa lisäksi.
Se ei ole helppoa hänelle.
Keltainen paita on ollut taakka sinulle.
Filipe on aiemmin luhistunut tärkeinä hetkinä.
Hänen suurin haasteensa on paineen kestäminen.
Näkemiin, kultaseni.
Tervetuloa Roxy Pro G-Landiin.
Tämä tulee suorana viidakosta.
Karsintakierros alkaa, ja kilpailu sauhuaa.
KARSINTAKIERROS
Seuraavaksi Johanne Defay kohtaa Courtney Conloguen.
Johanne Defay tulee.
Hän haluaa voimakkaan lopetuksen.
Riskialtis lopetusliike.
Hän näyttää vahvalta ja jatkaa seuraavaan erään.
Miesten puolella -
Kelly Slater ja Samuel Pupo kilpailevat keskenään ensimmäistä kertaa.
KARSINTAKIERROS
Kelly tarvitsee kipeästi loistavia pisteitä.
50-vuotias valitsee kohtansa. Korkea ponnahdus.
Aalto räjähti hänen allaan.
Sammy taitaa saada tilaisuuden.
Tosi on kyseessä. Jäljellä on enää 15 sekuntia.
Iso käännös ja lopetus.
Samuel Pupo iskee 11-kertaista maailmanmestaria vastaan.
Kelly Slater putoaa kilpailusta.
Tuo vaikeuttaa pääsyä finaaliviisikkoon.
Alan suuttua itselleni.
En ole saavuttanut sitä, mitä toivoin Pipelinella.
Oloni ei ole rento kilpailuissa.
En ole ollut itsevarma.
En ole läsnä, vaikka pitäisi olla.
Ehkä osa minusta arvelee, että olisi pitänyt lopettaa Pipen jälkeen.
Seuraavaksi Filipe Toledo.
Tämänhetkinen numero yksi keltaisessa paidassaan -
on karsintakierroksella ensimmäistä kertaa tänä vuonna.
Hän kohtaa Yago Doran.
Varhaisissa erissä ei virheille ole sijaa.
Sellainen voisi tietää suuria muutoksia sijoituksissa.
KARSINTAKIERROS
Toimintaa ulkopuolella.
Ykkössijalla oleva Toledo -
aloittaa liukuen ja kerää nopeutta.
Hän rynnistää eteenpäin.
Uusi liukuminen.
TÄMÄNHETKINEN KOKONAISTULOS
Maailmanmestaruus on tärkeintä elämässäni.
Minun täytyy säilyttää sijoitukseni.
- Toledolla on kiire. - Hän tulee.
Uudestaan.
Hän kiipeää aallolla vaivatta -
ja yrittää saada pisteitä sisäpuolella.
Vau. Yleensä hän ponkaisee esiin tyrskyistä.
- Yago tulee ensimmäistä kertaa. - Yago menee.
Yago odotti aaltoa kauan.
Palkitaanko odotus?
Hän sai ilmahyppynsä.
Aika hyvin. Yago Dora saa 6,13 pistettä,
joten hänen tuloksensa on toiseksi korkein.
Hän asettaa paineita Filipelle.
En tuhlaa energiaa asioihin, joita en voi hallita.
Jos tulokseni on tasainen, olen viiden kärjessä.
Toledo valmistautuu. Katsotaan, mihin hän pystyy.
Hienoa. Hän aloittaa kirimällä.
Näyttää hyvältä.
Toledo näyttää, että hän haluaa pitää keltaisen paidan -
ja että hän on tosissaan.
KLO 21.00
On kilpailun keskivaihe.
Meidän pitää unohtaa surffaus hetkeksi.
Tiedämme, ettei huomenna ole hyvä surffaussää,
ja kaikki tahtovat bilettää.
Istumme terassilla auringonnousuun asti,
sillä kaikki tietävät,
että paras tapa tervehtiä uusia aaltoja -
on juoda kaljaa edellisiltana.
Kaikki nauttivat trooppisesta saaresta,
hyvästä musiikista ja ilmaisesta kaljasta.
Ilmassa on vanhan koulukunnan tunnelmaa, mikä on hauskaa.
KLO 21.15 BOBBYN LEIRI
En ole koskaan välittänyt bilettämisestä ja kännäämisestä.
Se ei tarkoita, etten juhlinut koskaan.
Monesti join vain kokista ja pysyin valveilla.
"Aika siistiä."
Muut bilettävät hulluna, mutta näytän heille huomenna.
Hei! Hei! Hei!
Missä musiikki?
Noin käy, kun soittaa brassihittejä.
Terassi hajoaa.
Paha juttu.
Hei, kaverit. Kaikki toiselle puolelle.
Mitä tapahtuu?
Opetan mielelläni nuorempia kavereita.
Aallot ovat menneet kovaa.
Tosi nopeasti.
Ei hätää, jos ne ovat takana.
Aina.
Jack on päättäväinen ja itsepäinen.
Kun näen hänen surffaavan,
tuntuu kuin näkisin itseni nuorempana.
Voittaminen on vaikeampaa nyt -
kuin silloin, kun Kelly voitti mestaruuksia.
En tarkoita vähätellä häntä.
Kaikki kuitenkin treenaavat enemmän nyt.
Pelkään enemmän, että muut pääsevät etulyöntiasemaan.
En välitä bileistä paskaakaan.
Tulin voittamaan mestaruuden enkä kärvistelemään kankkusessa.
Minä juhlin kilpailun jälkeen.
Vau.
Kaksi pikkuaaltoa. Hieno homma.
Ne kulkevat idästä länteen.
Aloittamisesta tulee vaikeaa.
TERVETULOA G-LANDIIN
Aallot olivat huonoja eivätkä paranisi muutamaan päivään,
joten me kaikki pysyimme leirissä.
Aika karmeaa.
9. SIJALLA
Koskaan ei tiedä, mitä tapahtuu. Yöllä kuuluu kaikenlaista.
Uusi päivä ja uusi munakas tai banaanilätty.
Ilman aaltoja ei ole tekemistä. Olemme kireinä.
No niin. Taas tuli lekottelupäivä.
Toivottavasti kohta tulee hyviä aaltoja.
Muuten väki sekoaa.
NELJÄ PÄIVÄÄ MYÖHEMMIN
- Huomenta. Miten menee? - Huomenia.
- Ihan hyvin. - Samoin.
Miltä näyttää?
Täysin erilaista kuin ennen. Tämä on todellinen G-Land.
Täällä on satanut ja ukkostanut. Sää on ollut raju.
Pitkän ja tylsän odotuksen jälkeen -
meri on täydellinen surffaukseen.
Ensimmäisessä semifinaalissa kisaavat Jack Robinson ja Gabriel Medina.
Viedään Gabriel ja Filipe finaaliin.
Brasilialainen finaali.
Brasilia ansaitsee sen.
Gabriel on pakko voittaa.
Hän on selvästi keskittynyt voittamiseen.
Hän on itsevarma, ja se näkyy tuloksista.
Siitä huolimatta hän on vain ihminen.
Olisi mahtavaa kohdata Gabriel finaalissa.
Jack Robinson -
on varteenotettava vastustaja Margaret Riverin voittonsa jälkeen.
Kiitos.
Gabriel on jo saanut mestaruutensa. On minun aikani voittaa.
Haluan päästä kärkiviisikkoon.
Muilla on kuitenkin muutaman kilpailun etumatka.
Siksi minun on päästävä täällä finaaliin.
SEMIFINAALI
Gabriel Medina vastaan Jack Robinson.
Medina aloittelee jo.
Kaunista liu'untaa aallon ympäri.
Hän saattaa sen loppuun.
Tänä vuonna joka suoritus on tärkeä,
mutta pidän paineista.
Medina menee jälleen.
Se saa minut janoamaan voittoa.
Hän yrittää kulkea nopeasti aallon alta.
Gabriel Medina raivoaa -
vapaalla tyylillä Jackin katsellessa.
Fiksu strategia Gabriel Medinalta,
joka yrittää asettaa paineita Jack Robinsonille.
Robinson on saanut vain yhden 1,33 pisteen aallon.
Tulkaa jo, aallot.
JACKIN VAIMO
On lahjani osata lukea merta tärkeinä hetkinä. Minulla on yhteys siihen.
Hän innostaa itseään viimeisten 12 minuutin ajaksi -
otellessaan kolminkertaista maailmanmestaria vastaan.
- Anna mennä, Jack! - Hyvä, Jack.
Jack siirtyy aallolle ja hyökkää heti silpomaan sen harjaa.
Vau. Kyllä.
Hän rynnistää eteenpäin.
Hän suorittaa sen loppuun.
Hänen paras aaltonsa.
Aika käy vähiin. Jäljellä on yksi minuutti.
Medinan olo lienee melko varma.
Viimeinen ei riitä.
30 sekuntia.
Kun jäljellä on vain 30 sekuntia -
ja kilpailu on vaivannut mieltä kauan,
on helppo hajota.
Omat ajatukset voivat antaa vapautta toimia viisaasti -
ja onnistua.
25 sekuntia.
Onko tuo Gabriel?
...viisi, neljä, kolme,
- kaksi, yksi. - Hetkinen.
Hyvä, Jack.
Jack Robinson ehtii.
Vau. Toinenkin.
Hyvä tavaton.
Kyllä vain.
Hän osoittaa tornia riutalla.
Anna mennä!
Mikä lopetus!
TUOMARIEN HUONE
Kilpailun kaksi parasta aaltoa.
Punainen teki ilmalennon ensikäännöksellä.
Suoraan mustan aaltoon.
Kaksi hyvää käännöstä.
- Se näytti hyvältä ainakin täältäpäin. - Niin.
Tuomareilla on paljon mietittävää.
Odotamme tuloksia.
PARHAAT TULOKSET
Robinson tekee sen.
Voi luoja.
Vau.
7,83 pistettä, joilla hän peittoaa Gabriel Medinan -
ja etenee finaaliin.
Helvetti!
Yksi hyvä käännös ja paska tynnyri, ja hän sai 8 pistettä.
Miten muka?
Se on outoa.
Olen raivoissani.
Etkö sinä ole?
Olen tottunut siihen.
Syvältä se on.
FINAALI
On Roxy Pro G-Landin finaalin aika.
Naisia odottaa mahtava kilpailu.
Carissa Moore vastaan Johanne Defay.
Carissan tekniikka on osunut nappiin, ja hän siirtyy aallolle.
Johanne Defay on voimakas ja vikkelä jaloistaan.
Johanne Defaysta tulee Roxy Pro G-Landin mestari.
Hän on viiden kärjessä.
Johanne Defay -
on ensimmäinen Roxy Pro G-Landin voittaja.
On ihmeellistä onnistua täällä.
Olemme valmiina miesten finaaliin.
Jack Robinson kohtaa Filipe Toledon.
Jack näyttää todella vahvalta finaalissa.
Aion kuitenkin surffata täysillä.
Hoidan homman kotiin.
Robinson on peräkkäisissä finaaleissa.
Voittonsa ansiosta Robinson on 80 pisteen päässä Toledosta.
Brasilia sai hetkensä valokeilassa,
mutta nyt on vahdinvaihdon aika.
Tämä on minun hetkeni.
Anna mennä, Jack.
FINAALI
Quiksilver Pro -finaali.
Jack tavoittelee aaltoa.
Hän asettaa paineita Filipelle.
Jack Robinson saa jämäkän lopetuksen.
Nyt se alkaa.
Anna mennä, Filipe.
Kaksi isoa koukkua.
- Noin. - Voihan perhana.
PARHAAT TULOKSET
7,83. Finaalin paras tulos tähän mennessä.
Jack Robinsonilla on pieni johto.
Ei enää kauan.
Toivon isoja tuloksia, ja minun pitää jatkaa hyvään malliin -
pitääkseni keltaisen paidan.
Paljonko aikaa?
Kolme minuuttia.
Toledo valmistautuu ja heittäytyy takaisin taskuun.
Kova nousu pohjalta.
Hän on ohjaksissa.
Filipe Toledo saa tuosta mainiosti pisteitä.
Minuutti ja 10 sekuntia.
PARHAAT TULOKSET
Toledo siirtyy johtoon 5,33 pisteellä.
Toledo pyytää aikapäivitystä tornista.
30 sekuntia.
Muista, että Jack on täynnä yllätyksiä.
Jackilla on etu, ja hän tarvitsee 6,67 pistettä.
Loppulaskenta on jo alkanut.
- Viisi, neljä, kolme... - Voi paska. Näin sitä mennään.
Enää kolme sekuntia.
- ...kaksi, yksi. - Aalto!
Robinson ehtii juuri ja juuri.
Hän takoo aaltoa vasten.
Hänen on pakko pysyä seisaallaan.
Kyllä!
Hän teki tämän semifinaalissa. Toistuuko se?
Tuomarit saavat pohtia pitkään.
Katsotaan toisesta kulmasta.
- Sanokaa nyt jotain. - Kertokaa tulokset.
Sitä voi katsoa eri tavoilla.
Jos kestää näin kauan, pisteet ovat tasaiset.
Tämä on hänen paras aaltonsa.
- Mitä on tekeillä? - Kyllä se kerrotaan.
Hän tarvitsee 6,67.
Hän tekee sen taas.
Margaret Riverissä voitokas Robinson, joka surffasi summerin soidessa,
on nyt Quiksilver Pro G-Landin mestari.
Tämä on selkeä viesti Brazilian Stormille.
WSL-MESTARUUSKIERTUEEN SIJOITUKSET
Jack Robinson siirtyy kolmossijalta kakkoseksi.
Toledolla on nyt valtavasti paineita säilyttää ykkössijansa.
Minä sain isompia aaltoja.
Tein parempia temppuja mutten saanut pisteitä.
Pääsin pitkälle mutta hävisin.
Se on rankkaa.
Ajattelin, että olisin voinut voittaa.
Jätkä sai pienen aallon, teki kolme liikettä ja sai 7 pistettä.
Jack tuntuu pärjäävän hyvin tänä vuonna.
Minulla on petrattavaa, ja se on pelottavaa meille kaikille.
- Aalto oli pieni. - Kihisen raivosta.
Tuliko ensimmäisestä 6 pistettä?
Minä joudun rehkimään saadakseni 5,33.
Tosi outoa.
Brasilialaiset huomaavat muidenkin kirivän.
Filipen täytyy varmistaa paikkansa finaaliviisikossa.
Kukaan ei halua olla "paras surffaaja ilman mestaruutta".
Hänestä voisi tulla sellainen.
RIO DE JANEIRO BRASILIA
KAKSI VIIKKOA MYÖHEMMIN
Suunnittelitko yllätyksen?
OLET RAKAS, ISI
Onko tämä isille?
- On. - Todellako?
Katsotaanpa.
Mitä tämä on?
Olin todella vihainen finaalin jälkeen.
Olin asettanut itselleni paineita voittaa maailmanmestaruus.
Mahi on astronautti,
äiti on yksisarvinen,
Koa on leijona,
ja isi on banaani.
Kiitos, kulta.
Ole hyvä.
Kaksi kuukautta ilman Filipeä oli ikuisuus.
Lapset itkivät jatkuvasti isänsä perään.
"Missä isi on?" Heinäkuu tuntui todella pitkältä.
Tässä olemme viidakossa.
Perheeni näkee minut mestarina,
vaikka en voittanutkaan.
Se merkitsee minulle paljon ja motivoi minua.
Koa rentoutui ja joi kookosvettä.
Isi tietenkin lautailee.
Tämä ei jää tähän. Pääsen kärkiviisikkoon.
Oli mikä oli.
BRASILIA ATLANTIN VALTAMERI
SAQUAREMA BRASILIA
Kaunis päivä Saquaremassa Oi Rio Prossa.
MESTARUUSKIERTUE - 8. KILPAILU 10: - STÄ
Aurinko paistaa ja surffauksen ystävät saapuvat rannalle.
Brasilia!
Tunnelma on tulinen ja katsomo innoissaan.
Hyppäsin tänne, koska väkeä tuli.
Jos on suosittu surffaaja,
kaikki haluavat päästä juttelemaan.
Sanotaan vaikka niin.
Tämä on aika menoa.
Väkijoukon läpi kulkemiseen voi mennä puoli päivää.
- Olet ihana! - Hyvä, Brasilia!
No niin.
Menoksi.
Aallot näyttävät hauskoilta. Pian aloitetaan.
Filipe! Filipe!
Ykkössijan Filipe Toledo -
tuntee suurta yhteyttä katsojiin rannalla.
Filipe on vauhdissa.
Hyökkäävä aloitus Filipe Toledolta.
Hän kiitää seuraavaan erään.
- Filipe! - Gabby ja Filipe -
ovat Brasilian supertähtiä.
He edustavat maataan,
joka saattaa menettää johtoasemansa.
Saavuin henkisesti ja fyysisesti väsyneenä.
Olin ollut tien päällä kauan ja kaipasin lepoa.
Tunteet ovat pinnassa, mutta niitä pitää hallita.
Gabriel Medinan on pakko voittaa -
päästäkseen kärkiviisikkoon.
KARSINTAKIERROS
Alansa huippu Medina kohtaa tulokas Callum Robsonin.
Brasilian pojat ovat askeleen edellä kilpailussa.
He iskevät kiinni, jos tekee virheen.
Hän ottaa kaiken irti katsojien innosta.
Se oli kaunis suoritus.
Karsintakierros alkaa hienosti.
Callum astuu aallolle.
Raivokas ensikäännös.
Hän syöksyy harjalta. Callum Robsonille ropisee pisteitä.
Jos hän pääsee johtoon,
hänen täytyy onnistua nyt päästäkseen finaaliviisikkoon.
Tätä hetkeä hän on odottanut.
Paljon nopeutta, ja siinä tulee ramppi.
Täyskäännös.
Ja kova pudotus. Medina-rukka.
- Fanit... - Järkyttyivät.
...miettivät, mitä tapahtuu.
Medina ei voi jatkaa.
Onkohan hän kunnossa?
Hei, Gabriel.
Miltä tuntuu?
Mihin sattuu?
Tämä polvi rusahti.
Minä putosin.
Tämä kohta polvestani osui lautaan.
Tunsin sen heti. Siihen sattui.
Nyt toinenkin ratisee.
Turhauttaa, sillä luulin onnistuneeni.
Tämä on kuitenkin osa peliä.
Gabriel saattoi palata liian pian.
Hän janosi sijaa kärkiviisikossa,
mutta hänen kautensa päättyy tähän.
Ikävä kyllä hän loukkaantui tänään.
Hänen mielensä on terävä,
mutta keho saattaa tarvita lepoa.
Hän surffasi täysillä.
Filipe Toledo ei myöntäisi, että on hyvä saada Medina pois tieltä,
mutta siitä on hänelle suuri apu.
Kaikki on valmista finaalia varten.
Brasilialainen koitos, jossa tulokas Samuel Pupo -
ottaa mittaa maailmanmestaruuttaan puolustavasta Filipe Toledosta.
Minulle ei ole väliä, putosiko Gabriel vai ei.
Maailmanmestaruus on silti maailmanmestaruus.
En ajattele sitä lainkaan.
Keskityn itseeni ja yritän päästä kärkiviisikkoon.
Tämä ei ole vielä ohi.
FINAALI
Hänen täytyy keskittyä ja rehkiä.
Samuel Pupolla ei ole mitään menetettävää,
ja hän kaatuu ensikäännöksellään.
Sillä aikaa...
Jättikäännös Filipeltä. Häntä ei voi pysäyttää.
On merkittävää päästä finaaliin Brasiliassa,
sillä yleisö kannustaa täysillä. Sellainen voi kihota päähän.
Varsinkin brasilialaisille.
Finaalissa on joko ensimmäinen tai toinen.
Tunteitaan on hallittava, ja minä otan riskejä.
Tilaisuus on kehkeytymässä.
Sammy Pupo jakaa aallon Toledon kanssa.
Tulokas Pupo rynnistää pohjalta.
Iso käännös jää kesken.
Filipe haluaa ponnahtaa jälleen.
Hän onnistuu!
Voi luoja!
- Uskomatonta! - Kyllä!
Tuota ei näe joka päivä.
Tuo oli yksi kauden mahtavimmista ilmaloikista.
TUOMARIEN HUONE
Se oli täysi kymppi.
Kymmenen pisteen ratsastus Filipe Toledolle.
Cinco, quatro, três, dois, um!
Filipe Toledo on Oi Rio Pron mestari.
Onneksi olkoon, rakas.
Sinä ansaitset tämän. Sanoinhan, että voitat.
Onnittelut. Sait juuri paikan WSL-kärkiviisikossa.
Miltä tuntuu?
Kaikki voitot ja hetket perheeni kanssa.
Ne ovat tärkeitä.
Oi Rio Pron mestari Filipe Toledo!
Pidän keltaisen paidan ja saan paikan finaaliviisikossa.
On tapahtunut paljon.
Oloni on nyt paljon kevyempi. 10 000 kilon taakka putosi harteiltani.
Tuntuu mahtavalta.
Olen valmis mihin vain.
Tiedän, että voin voittaa tänä vuonna.
Filipe! Filipe!
SEURAAVASSA JAKSOSSA
Kilpailu kuumenee.
Griffin Colapinto ja Kanoa Igarashi tavoittelevat kärkisijoja.
Kanoa on suurin kilpailijani.
Olen aina askelen edellä.
Hän juhli voittoaan oudosti.
Sisälläni liekehtii. Olen valmis taisteluun.
Olemme valmiita tekemään kaikkemme voiton eteen.
Surffaan häntä paremmin.
En halua hävitä itseäni huonommille.
Odotamme räiskettä.
Kumpi voittaa?
Tekstitys: Petra Rock